**Proiect Contract**

de prestarea a serviciului public de salubrizare pentru activitățile de curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț, în municipiul Târgu Mureș, prin contract de prestări de servicii, din Legea nr.98/20016

**Preambul**

În temeiul Legii nr.98/2016 privind achizițiile publice - cu modificările si completările ulterioare, a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publica/acordului-cadru din Legea nr. 98/2016 privind achizițiile publice, cu modificările si completările ulterioare, a Legii nr. 101/2006 privind serviciul de salubrizare a localităților - republicata și a Legii nr.51/2006 a serviciilor comunitare de utilități publice - republicata, Ordinul ANRSC nr. 640/2022, nr. 201/2023 precum și al HCL nr. ………………,

pârțile au convenit încheierea prezentului contract de prestări servicii conform termenilor și condițiilor stipulate în cele ce urmează:

**Art.1. Pârțile contractante**

Autoritatea contractantă: Municipiul Târgu Mureş, cu sediul în Târgu Mureş, P-ta Victoriei nr.3, telefon 0265268330, cont deschis la B.N. Trezoreria Târgu Mureş, reprezentat prin primar Soós Zoltán, în calitate de **Autoritatea Contractantă** pe de o parte și,

și

**S.C. *...................,*** adresa sediu ....................., județul ..........., str. ................... nr. ......., bl. ....., sc......, et. ......., ap. ......., telefon/fax........................., e-mail:........................, cod fiscal, cont trezorerie ......................... deschis la trezoreria ......................., reprezentata prin .................., având funcția de....................., in calitate de **Operator**, pe de alta parte.

denumite în continuare fiecare în parte „**Partea**” și în mod colectiv „**Pârțile**

**Art.2. Termeni și definiții**

În prezentul contract următorii termeni vor fi definiți și interpretați astfel:

**a. contract** – prezentul contract de gestiunii a serviciului împreuna cu toate anexele sale;

**b. Operator** - societatea comerciala căreia i-a fost atribuit contractul;

**c. Autoritatea Contractantă** - municipiul Târgu Mureş;

**d. tarife -** tarifele pentru activitățile specifice serviciului de salubrizare determinate de către operatori, conform normelor metodologice elaborate de autoritatea de reglementare competenta;

**e. ajustarea tarifelor** - operațiunea de analiza a nivelului tarifelor existente si a structurii acestora, conform normelor metodologice elaborate de autoritatea de reglementare competenta, prin care se asigura corelarea nivelului tarifelor stabilite anterior cu evoluția generala a preturilor si tarifelor din economie;

**f. modificarea tarifelor** - operațiunea de analiza a nivelului tarifelor existente si a structurii acestora, conform normelor metodologice elaborate de autoritatea de reglementare competenta, in situațiile in care intervin schimbări majore in structura costurilor care conduc la recalcularea tarifelor existente;

**g. aprobarea de tarife** - activitatea de analiza si verificare a elementelor de cheltuieli componente ale tarifelor, desfășurata de autoritatea contractanta implicata, cu respectarea normelor metodologice elaborate de autoritatea de reglementare competenta, concretizata prin emiterea unei hotărâri;

**h. serviciul** – înseamnă activitățile competente ale serviciului de salubrizare, conform legii, a căror prestare face obiectul contractului.

**i. forța majoră** - orice eveniment extern, imprevizibil, absolut invincibil și inevitabil, care nu putea fi prevăzut la momentul încheierii contractului și care face imposibilă executarea și respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din pârți;

**j. zi** – înseamnă orice zi calendaristică atunci când nu se face referire expresă la zi lucrătoare; zi lucrătoare înseamnă orice zi în afara zilelor de sâmbătă și duminică . în afara oricărei zile de sărbători legale în România sau oricărei zile în care băncile sunt închise pentru tranzacții, în conformitate cu legea în vigoare; an - 365 de zile;

**k. conflict de interese -** orice eveniment influențând capacitatea Operatorului de a exprima o opinie profesională obiectivă și imparțială, sau care îl împiedică pe acesta, în orice moment, să acorde prioritate intereselor Autoritatea Contractantului sau interesului public general, orice motiv în legătură cu posibile contracte în viitor sau în conflict cu alte angajamente, trecute sau prezente, ale Operatorului.

**l. garanția de bună execuție** - garanția care se constituie de către Operator în scopul asigurării Autoritatea Contractantului de îndeplinirea cantitativă, calitativă și în perioada convenită a contractului.

**m. despăgubire generală –** suma neprevăzută expres în prezentul contract, care este acordată de către instanța de judecată sau este convenită de către pârți ca și despăgubire plătibilă pârții prejudiciate ca urmare a neexecutării sau executării necorespunzătoare a obligațiilor prevăzute în prezentul contract de către cealaltă parte;

**n. penalitate contractuală –** despăgubirea stabilită în contract ca fiind plătibilă de către una din pârțile contractante către cealaltă parte, în caz de neîndeplinire sau îndeplinire necorespunzătoare a obligațiilor din contract.

**o. contract** – înseamnă prezentul Contract de delegare a gestiunii serviciului împreună cu toate anexele sale așa cum pot fi acestea modificate la un moment dat cu acordul pârților prin acte adiționale

**p. autoritatea competentă** – înseamnă orice instanță judecătorească competentă și orice autoritate locală, națională sau organizație internațională, inspectorat, agenție, ministru, minister, persoană oficială sau funcționar public din cadrul Guvernului României, instituție publică inclusiv, dar nelimitându-se la Autoritatea de Reglementare

**q. Autoritatea de reglementare** – înseamnă Autoritatea Națională de Reglementare pentru servicii publice de gospodărie comunală (ANRSC) sau orice altă instituție similară care poate fi autorizată și împuternicită conform legii în vigoare la un moment dat să monitorizeze și să reglementeze regimul tarifelor și/sau al serviciului

**r. autorizații** – înseamnă toate autorizațiile, licențele, permisele, certificatele, avizele, aprobările, etc emise de Autoritatea de reglementare sau altă Autoritate competentă în scopul prestării/furnizării și gestiunii serviciului

**s. documentația de atribuire** – înseamnă documentația ce cuprinde toate informațiile legate de obiectul contractului și de procedura de atribuire a acestuia, inclusiv toate documentele licitației conform procedurii aplicabil potrivit Legii

**t. regulamentul serviciului** – înseamnă regulamentul serviciului de salubrizare aprobat de unitatea administrativ-teritorială care formează Autoritatea Contractantul.

**Art.3. Interpretare**

3.1 - În prezentul contract, cu excepția unei prevederi contrare, cuvintele la forma singular vor include forma de plural și vice versat, acolo unde acest lucru este permis de context.

3.2 - Termenul “zi “sau “zile” sau orice referire la zile reprezintă zile calendaristice dacă nu se specifică în mod diferit.

**Art.4. Obiectul contractului**

4.1. Obiectul prezentului contract îl constituie prestarea serviciului pentru activitățile de curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț în municipiul Târgu Mureș, prin contract de prestări de servicii, conform Legii nr.98/20016,

4.2. Activitatea serviciului de deszăpezire stradală ce urmează a fi prestată sunt denumite în continuare ”Serviciul” sunt prevăzute în regulamentul și în Caietul de sarcini anexe la prezentul contract, respectiv:

1. Deszăpezire stradală:
* Curățatul manual al zăpezii, gheții și poleiului;
* Pluguitul;
* Combaterea gheții și poleiului;
* Curățarea de zăpadă și gheață a canalelor de scurgere de pe căile publice;
* Încărcat și transportat zăpada și gheața.

4.3. Obiectivele Autoritatea Contractantului sunt :

1. îmbunătățirea condițiilor de viată ale cetățenilor prin promovarea calității și eficientei acestor servicii;
2. susținerea dezvoltării economico-sociale a municipiului;

c) promovarea calității și eficientei serviciului;

d) dezvoltarea durabila a serviciului;

e) protecția si conservarea mediului înconjurător si a sănătății populației;;

f) respectarea cerințelor din legislația privind protecția mediului referitoare la salubrizarea localităților;

g) gestionarea serviciului pe criterii de transparenta, competitivitate si eficienta.

4.4. Organizarea și funcționarea serviciului trebuie să asigure îndeplinirea obligațiilor de serviciu public definite potrivit următoarelor exigențe/cerințe fundamentale, și anume:

a) continuitate din punct de vedere cantitativ și calitativ

b) adaptabilitate le cerințele utilizatorilor

4.5. Organizarea, furnizarea/prestarea și gestionarea serviciului trebuie să asigure:

a) satisfacerea cerințelor cantitative și calitative ale utilizatorilor serviciului;

b) protecția utilizatorilor.

**Art.5. Prețul contractului**

5.1. Operatorul - Operator se obligă să presteze activitățile, serviciile care fac obiectul prezentului contract, în perioada/perioadele convenite și în conformitate cu obligațiile asumate prin prezentul contract.

5.2. La data încheierii contractului, prețul convenit pentru îndeplinirea acestuia, respectiv prețul serviciilor prestate plătibil Operatorului-Operator de către Autoritatea Contractantă - Autoritatea Contractantă este de ………………….. lei fără TVA la care se adaugă ……………….. lei valoare TVA, rezultând valoarea totală de ………………… lei cu TVA.

5.3. Tarifele pentru fiecare categorie de activitate:

|  |  |  |  |  |
| --- | --- | --- | --- | --- |
| **Nr. crt.** | **Denumire activitate** | **Cantitate estimată- ptr. 5 luni** | **Unitate de măsură** | **Tarif ofertat (lei/UM, fără TVA)** |
| pentru activitatea de curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț: |
| 1 | tarif curățat zăpadă mecanizat cu autospeciale/utilaje echipate cu lamă/plug; | 56,905,250 |  mp | .............. |
| 2 | tarif curățat zăpadă mecanizat cu autospeciale/utilaje din categoria freză, pe căile publice specificate distinct în caietul de sarcini; | 1.000 | mp | .............. |
| 3 | tarif curățat zăpadă manual, inclusiv stații publice de îmbarcare-debarcare călători și refugii; | 9,468,900 | mp | .............. |
| 4 | tarif curățat gheață manual, inclusiv stații publice de îmbarcare-debarcare călători și refugii; | 9,468,900 | mp | .............. |
| 5 | tarif încărcat mecanizat și transport zăpadă; | 300.000 | mc | .............. |
| 6 | tarif împrăștiat mecanic material antiderapant, de tip sare; | 56,905,250 | mp | .............. |
| 7 | tarif împrăștiat manual material antiderapant, de tip sare; | 56,905,250 | mp | .............. |
| 8 | tarif împrăștiat mecanic material antiderapant, de tip sare și nisip; | 56,905,250 | Mp |  |
| 9 | tarif împrăștiat manual material antiderapant, de tip sare și nisip; | 9,468,900 | Mp |  |
| 10 | tarif împrăștiat mecanic material antiderapant, de tip sare cu injecție de soluție de clorură de calciu, în pondere conform caiet de sarcini; | 56,905,250 | mp | .............. |
| 11 | tarif împrăștiat manual material antiderapant, de tip sare în amestec cu clorură de calciu solidă, în pondere conform caiet de sarcini; | 9,468,900 | mp | .............. |
| 12 | tarif împrăștiat mecanic material antiderapant, de tip sare cu injecție de soluție de clorură de magneziu, în pondere conform caiet de sarcini; | 56,905,250 | mp | .............. |
| 13 | tarif împrăștiat manual material antiderapant, de tip sare în amestec cu clorură de magneziu solidă, în pondere conform caiet de sarcini. | 9,468,900 | mp | .............. |

*Notă:*

*- Sumele estimate pot fi redistribuite între categoriile de servicii și activități în funcție de necesități, fără a depăși valoarea totală a contractului.*

**Art.6. Documentele contractului**

6.1. Operatorul - va îndeplini serviciile în condițiile stabilite prin prezentul contract care include următoarele anexe:

1. legislația aplicabilă, cuprinzând standardele, normativele și gradul de continuitate a serviciului, valabile la data semnării contractului;
2. regulamentul de organizare si funcționare al serviciului public de salubrizare in municipiul Târgu Mureş;
3. caietul de sarcini, inclusiv clarificările si/sau masurile de remediere aduse pana la depunerea ofertelor ce privesc aspecte tehnice si financiare;
4. oferta, respectiv propunerea tehnica si propunerea financiara, inclusiv clarificările din perioada de evaluare;
5. garanția de buna execuție;
6. indicatorii de performanta, împreună cu penalitățile corespunzătoare;
7. inventarul bunurilor mobile și imobile, proprietate a Autorității Contractante sau proprietatea privată a municipiului, aferente serviciului;
8. procesul verbal de predare-preluare a bunurilor;
9. lista bunurilor de preluare;
10. grafic de prestare;
11. alte grafice (dacă este cazul);
12. acord de asociere (dacă este cazul);
13. contractul de subcontractare (dacă este cazul);
14. angajament de susținere din partea unui terț (dacă este cazul);
15. acte adiționale (dacă exista);
16. alte documente (dacă este cazul)

6.2. In cazul in care, pe parcursul îndeplinirii contractului, se constata ca anumite elemente ale propunerii tehnice sunt inferioare sau nu corespund cerințelor prevăzute in caietul de sarcini, prevalează prevederile caietului de sarcini.

**Art.7. Dispoziții generale**

7.1. Operatorul are permisiunea de a desfășura activități de deszăpezire, în aria administrativ-teritoriala a municipiului Târgu Mureş.

7.2. Municipiul Târgu Mureş păstrează prerogativele privind adoptarea politicilor și a strategiilor de dezvoltare a serviciului public de salubrizare, precum și dreptul de a urmări, de a controla și de a supraveghea îndeplinirea obligațiilor privind realizarea serviciului public de salubrizare de către Operator, astfel:

a) respectarea și îndeplinirea obligațiilor contractuale asumate;

b) calitatea serviciilor prestate la nivelul indicatorilor de performanta;

c) respectarea parametrilor, a normelor si cantității solicitate pentru serviciile prestate;

d) respectarea tarifelor pentru serviciile publice de salubrizare.

7.3. Operatorul se va adapta în permanenta la calitatea si cantitățile solicitate de Autoritatea Contractantă, la condițiile legislației în vigoare si va respecta în permanenta standardele si normativele în vigoare din domeniul activităților cuprinse in cadrul serviciului public de salubrizare a municipiului Târgu Mureş.

**Art.8. Durata contractului**

8.1. Durata prezentului contract este de 5 luni de la data semnării acestuia. Contractul încetează de drept la momentul emiterii ordinului de începere aferent serviciului de salubrizare stradală/deszăpezire aflat în procedură de achiziție, în condițiile Legii.

8.2. Perioada de mobilizare reprezintă perioada de timp care începe de la data semnării contractului și are o durată de max. 5 zile. După maxim 5 zile de la data semnării contractului, va prezenta toate utilajele si tot personalul prezentat in ofertă.

8.3. În Perioada de Mobilizare, care nu poate fi mai lungă de 5 zile de la data emiterii ordinului de începere, Operatorul va prezenta dovezile care confirmă:

a) încheierea tuturor polițelor de asigurare necesare contractului;

b) obținerea celorlalte Autorizații necesare conform Legii pentru începerea prestării Serviciului;

c) orice alte obligații angajate în oferta pentru Perioada de Mobilizare.

8.4. Doar după prezentarea tuturor acestor dovezi de către Operator, Pârțile pot încheia Procesul-Verbal de constatare a îndeplinirii condițiilor minime impuse pentru desfășurarea activității în vederea prestării Serviciului.

8.5. Pe durata perioadei de mobilizare, pârțile își vor asuma toate obligațiile necesare și vor depune toate diligențele pentru ca prestarea Serviciului să poată începe, conform celor prevăzute în Caietul de sarcini al serviciului.

**Art. 9 Categorii de bunuri folosite în realizarea contractului**

1. **bunuri proprii**, respectiv bunurile care aparțin Operatorului și care sunt utilizate de către acesta în scopul executării Contractului, pe durata acestuia. La încetarea Contractului, din orice cauză, bunurile proprii rămân în proprietatea Operatorului.
2. **bunuri de retur**, respectiv bunurile puse la dispoziție de către Autoritatea Contractantă către Operator în scopul executării Contractului și care, la încetarea Contractului, revin de plin drept, gratuit și libere de orice sarcini, Autorității Contractante.
3. **bunuri de preluare,** respectiv bunurile imobile și mobile, dobândite de operator având ca singur scop prestarea serviciilor. La încetarea contractului din orice cauză, Autoritatea Contractantă are dreptul de a dobândi bunurile de preluare, cu plata unei sume de bani egală cu valoarea contabila actualizată a acestora.

**Art.10. Drepturile părților**

**10.1. Drepturile Autoritatea Contractantului**

Autoritatea Contractantul are următoarele drepturi:

1. De a inspecta modul în care este satisfăcut interesul public prin realizarea activităților aferente serviciului public de salubrizare, verificând respectarea obligațiilor asumate prin contract.
2. De a modifica în mod unilateral partea reglementată a contractului din motive excepționale legate de interesul național sau local. Operatorul este obligat sa continue prestarea serviciului in noile condiții stabilite de Autoritatea Contractantă, fara a putea solicita încetarea contractului.
3. De a aproba ajustarea sau modificarea tarifelor, propuse de Operator, in conformitate cu prevederile legale in vigoare.
4. De a refuza, in condiții justificate, aprobarea ajustării sau modificării tarifelor propuse de Operator.
5. Să aplice penalități în caz de executare cu întârziere sau neexecutare a obligațiilor contractuale
6. De a sancționa Operatorul, in cazul in care acesta nu operează la parametrii de eficienta si calitate la care s-a obligat ori nu respecta indicatorii de performanta ai serviciului public de salubrizare.
7. De a monitoriza si exercita controlul cu privire la prestarea serviciului de salubrizare, la activitățile care fac obiectul contractului, si sa ia masurile necesare in cazul in care Operatorul nu asigura indicatorii de performanta si continuitatea serviciului pentru care s-a obligat.
8. De a solicita informații cu privire la nivelul si calitatea serviciului prestat.
9. De a iniția modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia.
10. De a rezilia contractul daca Operatorul nu își respecta obligațiile asumate prin contract.

**10.2. Drepturile Operatorului**

Operatorul are următoarele drepturi:

1. De a exploata, in mod direct, pe riscul si pe răspunderea sa, bunurile, activitățile si serviciile publice de salubrizare ce fac obiectul contractului.

2. De a presta, activitățile și serviciile publice de salubrizare ce fac obiectul contractului.

3. De a incasa contravaloarea activităților prestate, corespunzător tarifelor aprobate de Autoritatea Contractantă, determinate in conformitate cu metodologia aprobata de autoritatea de reglementare competenta.

4. Sa aplice la facturare tarifele aprobate.

5. Să încheie contracte cu terții pentru întreținerea si reparațiile echipamentelor/ utilajelor/ mijloacelor de transport utilizate pentru prestarea serviciului;

6. Să solicite penalități de întârziere pentru plata cu întârziere a facturilor fiscale emise pentru serviciile de salubrizare;

7. De a întrerupe prestarea serviciului public de salubrizare, în cazul nerespectării obligațiilor contractuale de către Autoritatea Contractantă, conform legislației în vigoare.

8. Sa beneficieze de exclusivitatea prestării serviciului de salubrizare in aria definită, acordata in baza prezentului contract de delegare. Nicio alta entitate (societate comerciala, consorțiu, serviciu public) nu poate presta activitățile care fac obiectul prezentului contract, in aria definită.

**Art.11. Obligațiile părților**

**11.1. Obligațiile Autoritatea Contractantului**

Autoritatea Contractantul are următoarele obligații:

1. Să actualizeze si sa aprobe modificările Regulamentului serviciului, in baza regulamentelor-cadru, conform legilor in vigoare.

2. Să utilizeze, pentru decontări, tarifele pentru activitățile serviciului de salubrizare conform propunerii financiare prezentată de Operator.

3. Să-și asume pe perioada derulării contractului toate responsabilitățile și obligațiile ce decurg din calitatea sa de Autoritatea Contractantă.

4. Să emită comenzi de lucru pentru activitățile ce fac obiectul contractului.

5. Să nu modifice în mod unilateral contractul, în afară de cazurile prevăzute expres de lege.

6. Să modifice unilateral partea reglementară a contractului (respectiv regulamentul serviciului și caietul de sarcini al serviciului) pentru motive ce țin de interesul național sau local și/sau în caz de modificare legislativă, cu posibilitatea pentru Operator de a primi o compensație în cazul în care echilibrul contractual este afectat în mod semnificativ ca urmare a acestor modificări.

În aceasta situație Operatorul este obligat sa continue prestarea serviciului în noile condiții stabilite de Autoritatea Contractantă fără a putea solicita încetarea contractului.

7. Să notifice Operatorului apariția oricăror împrejurări de natura sa aducă atingere drepturilor acestuia.

8. Să analizeze si sa aprobe ajustarea tarifelor pentru serviciile publice de salubrizare pe baza fundamentării economico-financiare prezentate de Operator.

9. De a rezilia contractul dacă Operatorul nu își respectă obligațiile asumate prin contract;

10. Sa participe împreuna cu reprezentantul Operatorului la verificarea și confirmarea cantității serviciilor prestate și necesare în vederea recepției acestora și să încheie un proces verbal în acest sens. În urma verificărilor și recepției, constatările și eventuale sesizări primite precum și eventualele sancțiuni pentru prestarea neconformă a serviciilor din punct de vedere cantitativ și/sau calitativ se vor consemna în cuprinsul aceluiași proces verbal.

La sfârșitul fiecărei luni se vor întocmi rapoarte de activitate lunare confirmate de către pârțile contractante care vor cuprinde toate aspectele constatate în fișele de activitate încheiate zilnic.

11. Sa verifice periodic următoarele: serviciile publice prestate si nivelul de calitate al acestora si aplicarea sancțiunilor pentru prestarea neconforma a serviciilor din punct de vedere calitativ si/sau cantitativ, îndeplinirea indicatorilor de performanta, menținerea echilibrului contractual rezultat prin procedura de achiziție publica.

12. Să nu-l tulbure pe Operator în exercițiul drepturilor sale ce rezultă din prezentul contract;

13. De a achita facturile pentru serviciile prestate în termenele legale:

14. Să aplice penalitățile contractuale în caz de neexecutare sau executare defectuoasă a obligațiilor Operatorului.

**11.2. Obligațiile Operatorului**

Operatorul are următoarele obligații:

1. Sa respecte toate angajamentele si obligațiile asumate prin prezentul contract de delegare.

2. Sa respecte prevederile Regulamentului serviciului public de salubrizare a municipiului Târgu Mureș, si ale altor acte normative elaborate si aprobate de către autoritatea publica locala.

3. Sa furnizeze autorităților administrației publice locale și A.N.R.S.C. informațiile solicitate și sa asigure accesul la toate informațiile necesare în vederea verificării și evaluării funcționarii și dezvoltării serviciilor publice de salubrizare în conformitate cu clauzele contractului de delegare și cu prevederile legale în vigoare.

4. Sa aplice metode performante de management care sa conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare.

5. Sa presteze servicii de salubrizare conform prevederilor caietelor de sarcini, în condiții de calitate și eficienta.

6. Sa fundamenteze si sa supună aprobării tarifele ce vor fi utilizate pentru serviciile de salubrizare Operatori.

7. Sa nu sub delege serviciul care face obiectul contractului.

8. Sa ia măsurile necesare privind igiena, siguranța la locul de munca și normele de protecție a muncii si evitarea accidentelor.

9. Sa respecte condițiile impuse de natura activităților de salubrizare (protecția mediului, protecția muncii, condiții privind folosirea și protejarea patrimoniului).

10. Operatorul se obliga sa respecte întocmai toate datele si sarcinile asumate prin oferta prezentata.

11. Sa plătească despăgubiri pentru întreruperea nejustificata a prestării serviciului.

12. Sa dețină sau sa obțină, după caz, toate autorizațiile/avizele necesare prestării serviciului, prevăzute in legislația in vigoare, pe cheltuiala proprie.

13. Sa înregistreze toate reclamațiile si sesizările care ii sunt adresate intra-un registru si sa ia masurile de rezolvare ce se impun. La sesizările scrise Operatorul are obligația sa răspundă in termen de cel mult 30 de zile de la înregistrarea acestora.

14. Sa tina evidenta gestiunii deșeurilor stradale si sa raporteze periodic Autoritatea Contractantului si oricăror alte autorități competente date si informații despre activitatea specifica, conform legislației in vigoare.

15. Să plătească penalități contractuale în cuantumul prevăzut de prezentul contract în caz de nerespectare a obligațiilor contractuale.

16. Să respecte indicatorii de performanță stabiliți prin prezentul contract;

17. În cazul în care Operatorul sesizează existența sau posibilitatea existenței unei cauze de natură să conducă la imposibilitatea realizării activității sau serviciului public, va notifica de îndată acest fapt Autoritatea Contractantului în vederea luării măsurilor ce se impun pentru asigurarea continuității activității sau serviciului public.

18. Toate utilajele/instalațiile/echipamentele/vehiculele precum și personalul alocat serviciului Operator va fi destinat exclusiv prestării activităților de salubrizare, astfel cum au fost prezentate la art.4, pct.4.2., pe raza municipiului Tîrgu Mureș.

19. Alte obligații aferente prestării Serviciului public de salubrizare pentru activitățile de măturat, spălat, stropire și întreținerea căilor publice precum și colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare,

20. Operatorul are obligația să exploateze în mod direct, pe riscul și pe răspunderea sa, bunurile puse la dispoziție și să presteze Serviciul public de salubrizare care face obiectul prezentului Contract.

**Art.12. Tarife, facturare si modalități de plata**

**12.1. Tarife practicate si ajustarea sau modificarea acestora**

1. Tarifele practicate pentru serviciile Operatori, la data semnării prezentului contract, sunt cele conform propunerii financiare prezentate.

2. Operatorul serviciului va incasa lunar de la Autoritatea Contractantă, în baza unui raport de activitate lunară, contravaloarea prestației efectuate care este confirmata de către Autoritatea Contractantă pe baza fiselor zilnice de confirmare a serviciilor și a oricărui alt document care să confirma sau infirme cantitatea și calitatea serviciilor prestate.

3. Confirmarea prestațiilor aferente serviciului se va realiza de către reprezentanții Autoritatea Contractantului pe baza datelor/documentelor/ informațiilor, conform Caietului de sarcini.

4. Contractul nu va fi ajustat.

**12.2. Modalități de plată**

1. Autoritatea Contractantă va efectua plata către Operator in termen de 30 de zile de la data primirii facturii, înregistrata la autoritatea administrației publice locală.

2. Factura pentru serviciile prestate de Operator se emite cel târziu până la data de 15 ale lunii următoare celei în care prestația a fost efectuată după depunerea, verificarea și aprobarea documentelor justificative (GPS, bon de cântar, etc) și se va emite de către Autoritate Contractantă un document de acceptare a situațiilor de lucrări și confirmare valorii facturii care se poate emite.

Factura fiscală, emisă conform legislației în vigoare, de către Operator se va acceptate numai și numai cu atașarea documentului de acceptare a situațiilor de lucrări.

3. Contravaloarea serviciului prestat este facturată de Operator Autorității Contractante în baza cantităților reale determinate prin rapoarte zilnice/săptămânal/lunare confirmate de către Autoritatea Contractantă, care trebuie să identifice foarte clar cantitatea/frecvența serviciilor prestate.

4. Pentru verificarea cantităților și calității serviciilor prestate, Autoritatea Contractantul are dreptul să împuternicească reprezentanți din cadrul instituției care să confirme sau să infirme, prin aviz sau refuz, la finalul fiecărei zile, veridicitatea datelor înregistrate de către Operator.

5. Lipsa fișelor zilnice privind cantitatea și calitatea serviciilor prestate, confirmate de către reprezentanții Autoritatea Contractantă, care stă la baza eliberării documentului de acceptare a situațiilor de lucrări, dă dreptul Autorității Contractante de a refuza plata facturii.

6. În cazul nerespectării de către Autoritatea Contractantă a obligațiilor sale de plată asumate prin prezentul Contract, Operatorul are dreptul de a percepe dobândă legală penalizatoare prevăzută la art. 3 alin. 21 din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare, dobânda se aplică la valoarea obligației asumate și neîndeplinită, pentru fiecare zi de întârziere. Valoarea totală a penalităților nu va depăși valoarea facturii.

**13. Modificarea Contractului, clauze de revizuire**

**13.1.** Orice modificare a Contractului are efect doar dacă se realizează cu respectarea legii, în scris și se semnează de sau în numele ambelor Părţi.

**13.2.** Pârțile au dreptul, pe durata Contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Pârților, fără a afecta caracterul general al Contractului, în limitele legii și în aplicarea prevederilor Legii nr. 98/2016 actualizată, coroborate cu prevederile referitoare la modificările contractuale din HG nr. 395/2016 actualizată, precum și a Instrucțiunii ANAP nr. 1/2021.

**13.3.** Modificările nesubstanțiale, astfel cum sunt prevăzute în lege, sunt stipulate în cadrul Contractului, la pct. 14 - Evaluarea modificărilor Contractului și ale circumstanțelor acestuia și sunt singurele modificări ale Contractului care pot fi făcute fără organizarea unei noi proceduri de atribuire. În cazul în care, în prezentul Contract, nu sunt stabilite toate modificările nesubstanțiale, se aplică prevederile legii.

**13.4.** Partea care propune modificarea Contractului are obligația de a transmite celeilalte Părţi propunerea de modificare a Contractului cu respectarea clauzelor prevăzute la pct. 28 -Comunicarea între Părţi - cu cel puțin 10 zile înainte de data la care se consideră că modificarea ar trebui să producă efecte.

**13.5.** Modificarea va produce efecte doar dacă pârțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele pârți.

**13.6.** Revizuirea prezentului Contract se realizează ca urmare a evaluării activităților, rezultatelor și performanțelor Contractantului in cadrul Contractului. Modificarea Contractului prin revizuire intervine cu scopul atingerii obiectului Contractului, care constă în serviciile pe care Contractantul se obligă să le presteze în conformitate cu prevederile din prezentul Contract, cu dispozițiile legale și conform cerințelor din Caietul de sarcini.

**13.7.** Clauzele de modificare a contractului se pot referi, fără a se limita la:

1. Variații ale activităților din contract necesare în scopul îndeplinirii obiectului contractului

(diferențele dintre rapoartele estimate inițial (în contract) si cele real prestate, fără modificarea caietului de sarcini);

1. Necesitatea extinderii duratei de prestare a serviciilor.

**14. Evaluarea modificărilor Contractului și ale circumstanțelor acestuia**

**14.1.** Identificarea circumstanțelor care generează modificarea Contractului este în sarcina ambelor Părţi.

**14.2.** Modificările Contractului se realizează de Părţi, în cadrul duratei Contractului și cu respectarea prevederilor stipulate la pct. 28. — Comunicarea între Părţi din prezentul Contract, ca urmare a:

 (i) identificării, determinării și documentării de soluții juste și necesare, raportate la circumstanțele care ar putea împiedica îndeplinirea obiectului Contractului și obiectivelor urmărite de Autoritatea contractantă, astfel cum sunt precizate aceste obiective în Caietul de sarcini și/sau

 (ii) concluziilor obținute ca urmare a evaluării activităților, rezultatelor și performanței

Contractantului în cadrul Contractului. Pârțile stabilesc, prin consultare, efectele soluțiilor asupra termenului/termenelor de prestare și/sau asupra serviciilor, astfel cum fac acestea obiectul Contractului. Efectele soluțiilor, devin modificări Contractuale, putând consta doar în prelungirea termenului/termenelor de prestare.

**14.3.** Fiecare Parte are obligația de a notifica cealaltă Parte, în cazul în care constată existenta unor circumstanțe care pot genera modificarea Contractului, întârzia sau împiedica prestarea serviciilor.

**14.4.** Autoritatea contractantă poate emite dispoziții privind modificarea Contractului, cu respectarea clauzelor stipulate la pct. Obligații ale Autorității Contractante, cu respectarea prevederilor contractuale și cu respectarea legii.

**14.5.** În cazul în care Contractantul înregistrează întârzieri în prestarea serviciilor, ca urmare a unei erori, omisiuni, vicii în cerințele Autorității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea ofertei, Contractantul notifică Autoritatea Contractantă, având dreptul de a solicita modificarea contractului.

**14.6.** Modificări la contract se pot aduce în limitele dispozițiilor prevăzute de art. 221-222 din Legea nr.98/2016 cu modificările și completările ulterioare, coroborate cu prevederile referitoare la modificări contractuale din HG nr.395/2016 ( art. 164 și 165) și Instrucțiunea ANAP nr. 1/2021, numai în cursul perioadei sale de valabilitate, prin acte adiționale, fără organizarea unei noi proceduri de atribuire, în situațiile enunțate mai jos, toate acestea fiind considerate modificări nesubstanțiale:

1. Contractantul și-a modificat forma de organizare, denumirea societății, orice alte schimbări care nu atrag crearea unei persoane juridice noi;
2. Contractantul este înlocuit de un nou Contractant, în situația în care drepturile și obligațiile

Contractantului inițial rezultate din contract sunt preluate ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplinește criteriile de calificare și selecție stabilite inițial, cu condiția ca această modificare să nu presupună alte modificări substanțiale;

1. Introducerea/înlocuirea subcontractanților, introducerea terțului susținător, înlocuirea personalului Contractantului;
2. modificări generate de schimbări legislative;
3. modificări referitoare la modalități de plata;
4. modificări referitoare la verificări si recepție;
5. modificări generate de solicitări ale diferitelor entități/autorități care au atribuții în legătură cu proiectul, neanticipate și necuprinse în cerințele caietului de sarcini;
6. modificări referitoare la durata contractului (în condițiile precizate în caietul de sarcini),

**14.7.** Orice modificare a adresei, contului de virament si a unității Trezoreriei în care se efectuează plățile poate fi notificată de pârți prin transmiterea, în scris, prin scrisoare recomandată, fax sau transmitere directă și va fi considerată efectuată la data acceptării ei de către părți.

**14.8.** Modificările contractuale, astfel cum sunt stabilite la clauzele pact 29. nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

**14.9.** Partea care propune modificarea contractului are obligația de a transmite celeilalte pârți propunerea de modificare a contractului cu cel puțin 10 (zece) zile înainte de data la care se consideră că modificarea contractului ar trebui să producă efecte.

**14.10.** Niciun act adițional nu poate fi încheiat retroactiv și nu poate produce efecte retroactive.

**14.11.** În privința obligațiilor și drepturilor pârților, izvorâte din încheierea prezentului contract, în nicio împrejurare, tăcerea nu are valoarea juridică a consimțământului.

**Art.15. Redevența**

Nu se aplică.

**Art.16. Indicatorii de performanta**

16.1. Operatorul va presta serviciul astfel încât sa asigure îndeplinirea Indicatorilor de performanta stabiliți in Regulamentul serviciului de salubrizare, anexa la caietul de sarcini.

16.2. Indicatorii de performanta stabilesc, printre altele, condițiile pe care trebuie sa le îndeplinească serviciul, având printre obiective:

1. continuitatea serviciului din punct de vedere cantitativ si calitativ;
2. adaptarea permanenta la cerințele rezonabile ale utilizatorilor;
3. respectarea reglementarilor specifice din domeniu.

**Art.17. Cantitatea și calitatea serviciilor**

17.1. Cantitatea si standardele de calitate ale activităților prestate sunt cele asumate prin oferta si cele prevăzute in caietul de sarcini, care constituie parte integranta din contract. Prin comanda de lucru Autoritatea Contractantul poate modifica programul de prestație stabilit prin caietul de sarcini, in funcție de condițiile meteorologice si necesitați.

17.2. Serviciile publice de salubrizare Operatori se vor organiza si funcționa cu respectarea Regulamentului serviciului public de salubrizare a municipiului Târgu Mureş.

**Art.18. Menținerea echilibrului contractual**

18.1. Pârțile vor urmări in permanenta menținerea echilibrului contractual al contractului.

18.2. Operatorul nu va fi obligat sa suporte creșterea sarcinilor legate de execuția obligațiilor sale, daca aceasta creștere rezulta in urma unui eveniment de forța majora.

18.3. In situatia in care modificări legislative, constrângeri tehnice, economice, financiare sau, in general, evenimente neprevăzute care nu constituie evenimente de forța majora astfel cum acestea sunt definite in prezentul contract, independente de Operator si de voința sa, datorate sau nu Autoritatea Contractantului, alterează echilibrul economico-financiar al prezentului contract, si daca dezechilibrul rezultat nu poate fi remediat prin ajustările/modificările de tarife, pârțile se obliga sa renegocieze termenii si condițiile prezentului contract in condițiile legii, in scopul restabilirii echilibrului economico-financiar al contractului.

18.4. Daca la expirarea unei perioade de cel puțin 60 de zile sau alt termen stabilit de parți, de la începerea negocierilor prevăzute la alineatul precedent, acestea eșuează, atunci oricare dintre parți va avea dreptul sa notifice celeilalte parți încetarea prezentului contract, fara ca vreuna dintre ele sa pretindă daune-interese. Operatorul va avea obligația de a presta serviciul in continuare pe o durata de cel mult 90 de zile, in vederea continuității serviciului.

**Art.19. Obligațiile privind protecția mediului și apărarea împotriva incendiilor**

19.1. Operatorul se obliga ca pe toata durata derulării contractului sa respecte legislația, reglementările, precum si hotărârile consiliului local in vigoare privind protecția mediului, preluând toate responsabilitățile in acest domeniu.

19.2. Operatorul are obligația să dețină toate acordurile, autorizațiile și avizele prevăzute de legislația în domeniu și să respecte normele legale de profil.

19.3. În perioada derulării prezentului contract Operatorul răspunde pentru apărarea împotriva incendiilor și pentru protecție civilă conform Legii nr. 307/2006 și a Legii nr. 48/2004 fiind obligat să cunoască și să respecte măsurile de apărare împotriva incendiilor, specifice activităților pe care le organizează sau le desfășoară. De asemenea, Operatorul este obligat să dețină toate acordurile, autorizațiile și avizele prevăzute de legislația în domeniu.

**Art.20. Forța de munca**

20.1. Operatorul va asigura forța de munca necesara pentru prestarea serviciului, precum si formarea profesionala a salariaților. Operatorul este răspunzător de angajarea in prestarea serviciului a unui număr suficient de persoane cu abilitățile, îndemânările, cunoștințele, instruirea, calificările si experiența necesare si adecvate unei bune desfășurări a serviciului si se va asigura ca are suficient personal de rezerva pentru prestarea in bune condiții a serviciului, pe toata durata contractului.

20.2. Operatorul se va asigura ca toți angajații săi implicați in prestarea serviciului vor fi instruiți corespunzător cu:

a) sarcinile pe care angajatul le va executa;

b) toate prevederile importante ale contractului si anexelor sale;

c) toate procedurile si standardele din propunerea tehnica, in vigoare;

d) toate procedurile, regulile, regulamentele si legile aplicabile pentru prestarea serviciului, inclusiv regulile de sănătate si securitate in munca, riscul de incendiu si prevederile in caz de incendiu.

20.3. Operatorul se va asigura ca personalul propriu este permanent verificat si îndeplinește îndatoririle in conformitate cu prezentul contract.

20.4. Pe perioada executării prezentului contract, Operatorul se va conforma politicilor referitoare la conduita personalului existente in Regulamentul intern al sau.

20.5. Operatorul este răspunzător in întregime de angajarea si de condițiile de lucru ale angajaților săi.

20.6. Operatorul este răspunzător si va suporta toate costurile si cheltuielile legate de angajarea personalului si de achitarea la timp a salariilor.

20.7. Numărul angajaților Operatorului va fi stabilit de acesta, in funcție de politicile proprii, însă acesta sa fie suficient pentru prestarea serviciului.

20.8. Operatorul va lua toate masurile necesare privind igiena, sănătatea, securitatea la locul de munca si normele de protecție a muncii, in conformitate cu legea.

**Art.21. Forța majoră**

21.1. Forța majoră înseamnă un eveniment produs independent de voința pârților, care nu se datorează greșelii sau vinei acestora, imprevizibil și care face imposibilă executarea și, respectiv îndeplinirea Contractului.

21.2. Nici una dintre pârțile contractante nu răspunde de neexecutarea la termen sau/și de executarea în mod necorespunzător, total sau parțial, a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră.

21.3. Partea care invoca forța majoră este obligată sa notifice celeilalte pârți în termen de 5 zile calendaristice producerea evenimentului și sa ia toate măsurile posibile în vederea limitării consecințelor lui.

21.4. O Parte afectată de un eveniment de forță majoră va depune toate eforturile pentru a-și relua îndeplinirea obligațiilor cât mai curând posibil, iar intre timp să diminueze efectele acestui eveniment, pentru a-și îndeplini obligațiile contractuale neafectate de forța majoră și va informa complet cealaltă Parte în legătură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de evenimentul de forță majoră.

21.5. Dacă în termen de 60 de zile calendaristice de la producere, evenimentul respectiv nu încetează, pârțile au dreptul sa-și notifice încetarea de plin drept a prezentului contract fără ca vreuna dintre ele sa pretindă daune-interese.

21.6. Întârzierea sau neexecutarea obligațiilor asumate din motive de forța majora nu atrage pentru nici una dintre parți penalizări sau alte compensații.

**Art.22. Garanții**

22.1. Garanția de bună execuție a contractului se constituie de către Operator în scopul asigurării Autoritatea Contractantului de îndeplinirea cantitativă, calitativă și în perioada convenită a contractului. Aceasta trebuie să fie irevocabilă.

22.2. Operatorul se obligă să constituie garanția de bună execuție a contractului în termen de maxim 5 zile lucrătoare de la data semnării contractului. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

22.3 Cuantumul garanției de bună execuție va fi de 10% din prețul contractului, fără T.V.A..

22.4 În cazul in care pe parcursul executării contractului se suplimentează valoarea acestuia, contractantul are obligația de a completa garanția de bună execuție în corelare cu noua valoare a contractului.

22.5 Garanția de bună execuție trebuie să fie irevocabilă, necondiționată și se constituie prin:

 a) virament bancar;

 b) instrumente de garantare emise în condițiile legii astfel:

 (i) scrisori de garanție emise de instituții de credit bancare din România sau din alt stat;

 (ii) scrisori de garanție emise de instituții financiare nebancare din România sau din alt stat pentru achizițiile de lucrări a căror valoare estimată este mai mică sau egală cu 40.000.000 lei fără TVA și respectiv pentru achizițiile de produse sau servicii a căror valoare estimată este mai mică sau egală cu 7.000.000 lei fără TVA;

 (iii) asigurări de garanții emise:

 - fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;

 - fie de societăți de asigurare din state terțe prin sucursale autorizate în România de către Autoritatea de Supraveghere Financiară;

 c) depunerea la casierie a unor sume în numerar dacă valoarea este mai mică de 5.000 lei;

 d) rețineri succesive din sumele datorate pentru facturi parțiale, In acest caz, Executantul are obligația de a deschide un cont la dispoziția autorității contractante, la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către contractant în contul de disponibil astfel deschis va fi de 0,5% din prețul contractului de achiziție publică, fără TVA. Pe parcursul îndeplinirii contractului de achiziție publică, autoritatea contractantă urmează să alimenteze contul de disponibil prin rețineri succesive din sumele datorate și cuvenite Executantului până la concurența sumei stabilite drept garanție de bună execuție în contractul de achiziție publică și va înștiința Executantul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele Executantului pot fi dispuse plăti atât de către contractant, cu avizul scris al autorității contractante care se prezintă unității Trezoreriei Statului, cât și de unitatea Trezoreriei Statului la solicitarea scrisă a autorității contractante în favoarea căreia este constituită garanția de bună execuție. Contul de disponibil prevăzut mai sus este purtător de dobândă în favoarea Executantului.

 e) combinarea a două sau mai multe dintre modalitățile de constituire prevăzute la lit. a) - c), în cazul garanției de bună execuție."

În cazul în care garanția se va constitui prin instrument de garanție, aceasta devine anexă la contract, iar în cazul în care garanția se va constitui prin rețineri succesive din facturile înaintate la plată, Operatorul are obligația de a deschide un cont la dispoziția Autoritatea Contractantului, la Trezorerie, iar suma inițială care se depune de către contractant în contul astfel deschis este de 0,5% din prețul contractului de execuție fără TVA .

22.6 Pe parcursul îndeplinirii contractului, Autoritatea Contractantul urmează să alimenteze acest cont prin rețineri succesive din sumele datorate și cuvenite Operatorului până la concurența sumei stabilite drept garanție de bună execuție în documentația de atribuire. Autoritatea Contractantul va dispune ca unitatea să înștiințeze Operatorul despre vărsământul efectuat, precum și despre destinația lui. Din contul de disponibil deschis la Trezorerie pe numele contractantului pot fi dispuse plăti atât de către contractant, cu avizul scris al Beneficiarului care se prezintă la Trezorerie cât și de unitatea Trezoreriei la solicitarea scrisă a Beneficiarului în favoarea căruia este constituită garanția. Contul astfel deschis este purtător de dobândă în favoarea contractantului.

22.7 Autoritatea Contractantul va elibera/restitui garanția de bună execuție în condițiile stabilite prin art.42 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice.

22.8 Autoritatea Contractantul are dreptul de a emite pretenții asupra garanției de bună execuție, oricând pe parcursul îndeplinirii contractului , în limita prejudiciului creat, în cazul în care Operatorul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție Autoritatea Contractantul are obligația de a notifica pretenția atât Operatorului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului. În situatia executării garanției de bună execuție, parțial sau total, Operatorul are obligația de a reîntregi garanția de bună execuție.

**Art.23. Răspunderea contractuala**

23.1.Nerespectarea dovedita de către oricare dintre pârțile contractante a obligațiilor contractuale ce-i incuba in temeiul prezentului contract atrage răspunderea contractuala a parții in culpa.

23.2. In situatia rezilierii contractului din vina unei parți, aceasta parte va datora despăgubiri celeilalte parți, in cuantumul stabilit de parți, de un expert independent desemnat de acestea sau de către instanța judecătorească competenta.

23.3. Operatorul este obligat la plata penalităților contractuale în caz de neîndeplinire a obligațiilor sale. Vor fi luate în considerare nerespectările care au fost constatate prin Note de constatare.

23.4. Autoritatea Contractantul nu va fi răspunzător în niciun fel fată de terți pentru neîndeplinirea de către operator a obligațiilor asumate în baza prezentului Contract;

23.5 În cazul în care, din culpa sa dovedită, Operatorul nu își îndeplinește obligațiile sau își îndeplinește defectuos obligațiile asumate prin prezentul Contract și prin Caietul de sarcini, Autoritatea Contractantul are dreptul de a percepe dobânda legală penalizatoare prevăzută la art.3 alin.2 ¹ din O.G. nr.13/2011 privind dobânda legală remuneratorie și penalizatoare pentru obligații bănești precum și pentru măsuri financiar-fiscale în domeniul bancar, cu modificările și completările ulterioare, din valoarea obligației asumate și neîndeplinite sau îndeplinită defectuos, per zi de întârziere, calculate de la data la care obligația trebuia îndeplinită și până la data îndeplinirii conforme a acesteia. Această penalitate se aplică pentru obligațiile din contract altele decât cele pentru care sunt nominalizate punctual penalități.

23.6. Vor fi luate în considerare nerespectările care au fost constatate prin procese-verbale, cu ocazia inspecțiilor și monitorizării executării Contractului efectuate de Autoritatea Contractantă

23.7. În plus fata de orice alte despăgubiri, penalități sau sancțiuni prevăzute în acest Contract, Operatorul va despăgubi Autoritatea Contractantul în legătura cu orice pretenții sau prejudicii invocate de orice altă persoană decât Autoritatea Contractantul, dovedite ca au fost generate de, sau în cursul, sau în legătură cu neîndeplinirea de către operator a oricăror obligații în baza prezentului Contract.

23.8. Despăgubirile datorate de oricare dintre Părţi conform prezentului Contract vor fi limitate la acoperirea integrală a daunelor suferite de Partea sau terțul prejudiciat. În înțelesul prezentului Contract și articol în despăgubiri nu sunt incluse penalitățile ce pot fi datorate de o Parte conform prezentului Contract.

23.9. Autoritatea Contractantul nu îl va tulbura pe Operator în exercițiul drepturilor rezultate din prezentul Contract.

23.10. În niciun caz Autoritatea Contractantul nu va fi răspunzător fată de Operator de vreo daună ori daună indirectă sau cheltuială de orice natură pe care Operatorul le-ar putea suporta sau înregistra datorită producerii unui eveniment de forță majoră .

23.11. În cazul în care Operatorul se află în imposibilitatea de a presta serviciul, total sau parțial, din orice motiv, sau consideră că anumite circumstanțe ar putea împiedica în mod substanțial prestarea serviciului, atunci Operatorul va notifica imediat Autoritatea Contractantul oferind în scris detalii cuprinzătoare asupra circumstanțelor, motivelor, durata posibilă a întreruperii și acțiunile avute în vedere pentru remedierea situației precum și orice alte detalii pe care Autoritatea Contractantul le solicită în mod rezonabil. Invocarea oricărui motiv care ar putea împiedica în mod substanțial prestarea serviciului nu va atrage nicio modificare a vreunei clauze a acestui contract si nu va elibera sau exonera in nici un fel Operatorul de la obligația de a presta serviciul conform contractului și legii în vigoare cu privire la limitarea sau suspendarea prestării serviciilor în domeniul salubrizării localităților.

**Art.24. Încetarea contractului**

Prezentul contract încetează în următoarele situații:

a) la expirarea duratei stabilita prin contractul de delegare, dacă pârțile nu convin, în scris, prelungirea acestuia în condițiile legii in vigoare la data prelungirii;

b) în cazul în care interesul național sau local o impune, prin denunțarea unilaterală de către

Autoritatea Contractantă, cu plata unei despăgubiri juste și prealabile în sarcina sa;

c) în cazul nerespectării obligațiilor contractuale de către parți, prin reziliere, cu plata unei despăgubiri in sarcina parții in culpa;

d) în cazul imposibilității obiective a Operatorului de a presta serviciul, ca urmare a intervenției unui eveniment de forța majora, in condițiile prevăzute la art.19, fara plata unei despăgubiri;

e) dacă pârțile convin încetarea contractului, prin act adițional la acesta, respectând legea aplicabilă în vigoare la acea dată.

f) dintr-o cauza de forța majora sau in cazul imposibilității obiective a Operatorului de a exploata serviciul, prin renunțare, fara plata unei despăgubiri;

g) în cazul falimentului Operatorului;

h) alte clauze de încetare a contractului, convenite de parți, fara a aduce atingere prevederilor legale in vigoare.

i) la atribuirea serviciului, prin procedura de licitație deschisă;

j) la atribuirea în condițiile legii a serviciului către o altă entitate.

**Art.25. Rezilierea contractului**

25.1. Rezilierea contractului din culpa Operatorului

25.1.1. Autoritatea Contractantul va avea dreptul (dar nu si obligația) sa rezilieze prezentul contract cu efecte depline (de jure) după acordarea unui preaviz de 7 zile Operatorului, fără necesitatea unei alte formalități și fără intervenția vreunei autorități sau instanțe de judecată, in momentul survenirii oricăruia dintre următoarele evenimente:

a) o încălcare semnificativa, de către Operator, a oricăreia dintre obligațiile sale, asumate in baza prezentului contract, care are un efect negativ semnificativ asupra drepturilor sau obligațiilor Autoritatea Contractantului sau asupra capacitații Autoritatea Contractantului de a respecta orice prevedere legala in vigoare si a cărei încălcare nu a fost remediata de către Operator;

b) nerespectarea nejustificata a indicatorilor de performanta;

c) renunțarea la sau abandonarea culpabila a serviciului, de către Operator;

d) nefurnizarea sau ascunderea de informații semnificative, ce trebuie furnizate Autoritatea Contractantului sau împiedicarea Autoritatea Contractantului de a-si exercita drepturile de monitorizare in legătura cu executarea prezentului contract, astfel cum sunt acestea stabilite de clauzele contractuale;

e) Operatorul nu prestează serviciile cu respectarea reglementărilor referitoare la condițiile de muncă și de protecție a mediului înconjurător;

f) după semnarea contractului, Operatorul cesionează drepturile sale din contract sau sub deleagă fără a avea acordul prealabil al Autoritatea Contractantului;

g) Operatorul declară că nu-și poate îndeplini obligațiile contractuale;

h) după semnarea contractului, Operatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

i) după semnarea contractului, se constată că documentele Operatorului depuse în cadrul procedurii de atribuire a contractului, se dovedesc a fi inexacte;

j) Operatorul nu transmite Autoritatea Contractantului modificările care au avut loc în structura organizațională care implică o schimbare cu privire la personalitatea juridică, natura sau controlul Operatorului, cu excepția situației în care asemenea modificări sunt înregistrate într-un act adițional la contract;

k) Operatorul se afla, la momentul atribuirii contractului sau va fi pe parcursul derulării acestuia, in una din situațiile care ar fi determinat excluderea sa din procedura de atribuire potrivit art.164-167 din Legea nr.98/2016 privind achizițiile publice;

l) contractul nu ar fi trebuit sa fie atribuit Operatorului, având in vedere o încălcare grava a obligațiilor care rezulta din legislația europeana relevanta si care a fost constatata printr-o decizie a Curții de Justiție a Uniunii Europene;

m) Autoritatea Contractantul are dreptul la denunțarea unilaterala a prezentului contract in condițiile in care, in cursul perioadei de valabilitate a acestuia, apar modificări care nu se încadrează in cazurile si condițiile prevăzute de art.221 din Legea nr. 98/2016 privind achizițiile publice.

n) alte încălcări semnificative ale obligațiilor contractuale care sunt prevăzute ca fiind clauze de reziliere in prezentul contract.

25.1.2. In cazurile prevăzute la pct.22.1.1., Operatorul are dreptul de a pretinde numai plata corespunzătoare pentru partea de contract îndeplinita pana la data rezilierii/denunțării unilaterale a contractului, fara nicio alta compensație.

25.1.3. Prezentul contract se reziliază de drept, fara nici o formalitate in cazul nerespectării dovedite, pe o perioada mai mare de 90 de zile, a obligațiilor de către Operator.

25.2. Rezilierea contractului din culpa Autoritatea Contractantului

25.2.1. Operatorul va avea dreptul (dar nu si obligația) sa rezilieze prezentul contract, în caz de încălcare importanta, de către Autoritatea Contractantă a oricăreia din obligațiile asumate în baza prezentului contract, care are un efect negativ semnificativ asupra drepturilor sau obligațiilor Operatorului, în baza prezentului contract.

25.3. Clauză suspensiile, contractul se reziliază de drept, fără a putea solicita de ambele Părți contractante penalități sau daune, în cazul în care nu sunt alocate fonduri la bugetul local pentru derularea prezentului contract și/sau bugetul alocat este insuficient.

**Art.26. Conflictul de interese**

26.1. Operatorul va lua toate masurile necesare pentru a preveni sau îndepărta orice situație care are sau poate avea ca efect compromiterea executării prezentului contract in mod obiectiv si imparțial. Astfel de situații pot apărea ca rezultat al intereselor economice, afinități politice sau naționale, legăturilor de familie sau emoționale ori al altor legături sau interese comune. Oricare ar fi situatia, apariția unui conflict de interese trebuie notificata de către Operator imediat către Autoritatea Contractantă, în scris.

26.2. Operatorul va garanta ca personalul sau, inclusiv cel de conducere, nu se afla într-o situație care poate da naștere unui conflict de interese. Operatorul va înlocui, imediat si fara nici un fel de compensație din partea Autoritatea Contractantului, orice membru al personalului sau care se afla într-o astfel de situație.

26.3. Autoritatea Contractantul își rezerva dreptul de a verifica daca masurile luate de Operator sunt adecvate si de a solicita luarea de masuri suplimentare daca va considera acest lucru ca fiind necesar.

26.4. Operatorul se va abține de la orice legături si relații, comerciale sau de alta natura, care au sau pot avea ca efect compromiterea independentei sale sau a personalului sau. In cazul in care Operatorul nu poate menține aceasta independenta, Autoritatea Contractantul are dreptul de a rezilia contractul, conform procedurii prevăzută la art.22. fara a aduce atingere dreptului Autoritatea Contractantului de a solicita despăgubiri pentru orice daune suferite ca urmare a acestei situații.

**Art.27. Sancțiuni**

27.1. Pentru neefectuarea sau efectuarea parțiala, a programului de colectare stabilit a unei operațiuni aferenta activităților de salubrizare, din vina exclusiva a Operatorului, va duce la sancționarea operatorului de salubritate si obligarea acestuia la efectuarea acestor lucrari in termen de 24 de ore de la data constatarii.

27.2. Pentru încalcarea conditiilor de prestare a activitatilor care fac obiectul contractului, se vor aplica sanctiunile prevazute în Regulamentul serviciului public de salubrizare a municipiului Târgu Mureş si in Legea nr.51/2006 a serviciilor comunitare de utilitati publice.

**Art.28 Comunicarea între Părți**

28.1.Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

28.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

28.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

28.4. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul contractului, este realizat și transmis, în scris, într-o formă ce poate fi citită, reprodusă și înregistrată.

28.5. Orice comunicare între Părți trebuie să conțină precizări cu privire la elementele de identificare ale contractului (titlul și numărul de înregistrare) și să fie transmisă conform art. 28.

28.6. Orice comunicare făcută de una dintre Părți va fi considerată primită:

(i)la momentul înmânării, dacă este depusă personal de către una dintre Părți,

(ii)la momentul primirii de către destinatar, în cazul trimiterii prin scrisoare recomandată cu confirmare de primire,

(iii)la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

28.7. Părțile se declară de acord că nerespectarea cerințelor referitoare la modalitatea de comunicare stabilite în prezentul contract să fie sancționată cu inopozabilitatea respectivei comunicări.

28.8. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba contractului și nu vor fi reținute sau întârziate în mod nejustificat.

28.9. Nici o modificare a datelor de contact prevăzute în prezentul contract nu este opozabilă celeilalte Părți, decât în cazul în care a fost notificată în prealabil.

**29.Reprezentanții autorizați ai Părților**

29.1.Reprezentanții legali ai Părților sunt singurii care pot exprima în scris și semna orice acord de voință, notificare, dispoziție sau orice alte documente care intervin în orice moment al executării prezentului contract.

29.2.Autoritatea contractanta numește o persoană din personalul propriu, care are autoritatea să acționeze în numele acestuia.

29.3. Autoritatea contractanta poate, de asemenea, să numească, în calitate de reprezentant al său, o persoană juridică sau fizică pentru asigurarea verificării prestarii corecte a serviciilor și/sau pentru îndeplinirea altor activități decât cele privind verificarea prestarii serviciilor. Autoritatea contractanta înștiințează, în scris, Operatorul cu privire la identitatea, autoritatea și limitele reprezentării precum și la activitățile Operatore reprezentantului/reprezentanților săi.

29.4.Operatorul numește o persoană din personalul propriu, care are autoritatea să acționeze în numele acestuia. Această persoană autorizată este notificată Autoritatii contractante de Operator.

**Art.30. Modificarea contractului și dispoziții conexe**

30.1 Modificari ale contractului

(a) Orice modificare a contractului are efect doar dacă se realizează cu respectarea Legii, în scris și se semnează de sau în numele ambelor Părți. Modificarea contractului se poate realiza prin Act Adițional la contract. În cazul modificărilor contractului realizate prin Act Adițional, semnarea de sau în numele Părților este obligatorie. În cazul modificărilor contractului pentru care, conform prevederilor Legii, nu este necesar să se întocmească Act Adițional la contract, Partea notificată își manifestă acordul asupra modificărilor contractului prin confirmarea, în scris, a primirii documentului, cu respectarea clauzelor stipulate la art. 28 și 29 din prezentul contract.

(b) Părțile au dreptul, pe durata contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al contractului, în limitele Legii și în aplicarea prevederilor prevăzute de art. 221-222 din Legea nr. 98/2016 cu modificari și completari ulterioare, coroborate cu prevederile referitoare la modificări contractuale din HG nr. 395/2016 (art. 164 și 165).

(c) Modificările nesubstanțiale, astfel cum sunt prevăzute în Lege, sunt stabilite în cadrul contractului, la art.28.2 - și sunt singurele modificări ale contractului care pot fi făcute fără organizarea unei noi proceduri de atribuire.

(d) În cazul în care, în prezentul contract, nu sunt stabilite modificările nesubstanțiale, se aplică prevederile Legii.

(e) Modificările contractului, astfel cum sunt stabilite la art.28.2 - din prezentul contract, nu trebuie să afecteze, în niciun caz și în niciun fel, rezultatul procedurii de atribuire, prin introducerea de condiții care, dacă ar fi fost incluse în procedura de atribuire, ar fi putut determina anularea sau diminuarea avantajului competitiv pe baza căruia contractantul a fost declarat câștigător, putând permite selecția altui ofertant decât contractantul, astfel cum a fost selectat, sau ar fi putut fi acceptată altă Ofertă decât cea a contractantului sau ar fi putut fi atrași şi alți participanți la procedura de atribuire.

(f) Prin prezentul contract nu pot fi efectuate modificări substanțiale.

30.2. Evaluarea modificărilor contractului și a circumstanțelor acestora

(a) Identificarea circumstanțelor care generează modificarea contractului este în sarcina ambelor Părți.

(b) Modificările contractului se realizează de Părți, în cadrul duratei de prestare a contractului și cu respectarea prevederilor stipulate la art. 28 din prezentul contract, ca urmare a:

i. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului contractului și obiectivelor urmărite de Autoritatea Contractantă, astfel cum sunt precizate aceste obiective în Caietul de Sarcini și/sau

ii. concluziilor obținute ca urmare a evaluării activităților, rezultatelor și performanței Operatorului în cadrul contractului.

(c) Părțile stabilesc, prin consultare, efectele soluțiilor asupra duratei de prestare și/sau asupra prețului contractului și/sau asupra serviciilor. Efectele soluțiilor, devin modificări contractuale, putând conta în:

i. prelungirea duratei de prestare și/sau

ii. suplimentarea prețului contractului, ca urmare a cheltuielilor suplimentare realizate de contractant și a profitului rezonabil stabilit de Părți ca necesar a fi asociat cheltuielilor suplimentare.

30.3. Notificarea privind modificările contractului

(a) Fiecare Parte are obligația de a notifica cealaltă Parte, în cazul în care constată existența unor circumstanțe care pot genera modificarea contractului, întârzia sau împiedica prestarea serviciilor sau care pot genera o suplimentare a prețului contractului.

(b) Autoritatea contractanta poate emite Dispoziții privind modificarea contractului, cu respectarea prevederilor contractuale și cu respectarea Legii.

**Art.31 Litigii**

31.1. Autoritatea Contractantăul si Operatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

32.2. Daca, dupa 15 zile de la inceperea acestor tratative neoficiale, Autoritatea Contractantăul si Operatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instanţele judecătoreşti de drept comun.

**Art.31. Verificari, receptii, garantii, conditii financiare**

31.1. Autoritatea Contractantăul si Operatorul vor verifica împreuna, zilnic, prin sondaj, modul de efectuare a prestatiei de catre Operator, iar constatarile facute în timpul verificarilor se vor consemna în fişa zilnică de constatare privind calitatea prestatiei si cantitatile efectuate.

31.2. In fişele zilnice Autoritatea Contractantăul va consemna si modul de rezolvare de catre Operator a sesizarilor primite si eventual sanctiunile aplicate Operatorului pentru deficientele constatate.

31.3. La sfarsitul fiecarei saptamani/luni se intocmeste un raport de activitate, semnat de ambele parti, care cuprinde constatarile din fişele zilnice facute în cursul lunii respective.

31.4. Operatorul raspunde si garanteaza de buna desfasurare a prestatiei, precum si de calitatea si de cantitatile stabilite.

31.5. Conditii financiare de executie :

- Operatorul va incasa lunar de la Autoritatea Contractantă contravaloarea serviciilor efectuate conform contractului;

- decontarea serviciilor se va face conform mijloacelor legale specifice în baza unei situatii de plata si a receptiei confirmate de catre Autoritatea Contractantă.

31.6. Modelul fişelor zilnice de constatare si al rapoartelor de activitate lunare care vor fi încheiate între parti, va fi stabilit de catre Autoritatea Contractantă astfel încât sa cuprinda toate datele necesare. Aceste modele vor putea fi modificate pe parcursul derularii contractului de catre Autoritatea Contractantă pentru a cuprinde orice alte date necesare.

31.7. Fara a aduce atingere oricaror garantii si declaratii acordate prin clauzele prezentului contract, Operatorul declara si garanteaza Autoritatea Contractantăului ca cele stipulate mai jos sunt declaratii corecte si complete la data inceperii contractului si vor ramane astfel pe toata durata contractului:

a) Operatorul este o societate legal constituita, conform legii din Romania;

b) Operatorul are puteri depline, autoritatea si capacitatea sa semneze si sa duca la indeplinire prezentul contract;

c) pe durata contractului actul constitutiv al Operatorului nu va fi modificat sau completat in vreun mod care ar face executarea prezentului contract nelegala sau in contradictie cu actul constitutiv sau alt document statutar al Operatorului;

d) Operatorul are capacitatea organizationala si financiara pentru a executa contractul, pentru a gestiona serviciul si pentru a-si indeplini obligatiile sale contractuale, conform prevederilor acestuia.

**Art.32. Măsurile de sănătate şi securitate în muncă**

32.1. Operatorul va avea în vedere sănătatea şi securitatea în muncă pentru toate persoanele implicate în prestarea Serviciului şi va menţine toate echipamentele, utilajele şi mijloacele de transport utilizate în prestarea activităţilor într-o stare de funcţionare corespunzătoare pentru evitarea oricărui pericol.

32.2. În executarea contractului, Operatorul este ţinut să respecte obligaţiile aplicabile în domeniile mediului, social şi al relațiilor de muncă, stabilite prin legislația adoptată la nivelul Uniunii Europene, prin legislația națională, prin contracte colective sau prin tratatele, convențiile și acordurile internaționale în aceste domenii.

**Art.33 Interdicția subdelegării si cesionarea contractului**

33.1. Subdelegarea de către operator a gestiunii serviciului/uneia sau mai multor activități din sfera serviciului de utilități publice este interzisa.

33.2. Cesionarea contractului de delegare de către Operator unei alte societăți nu este admisa decât in cazul in care aceasta societate este rezultatul divizării, fuzionării sau înființării ca filiala a societății aparținând Operatorului, cu aprobarea Autoritatea Contractantului si corelata cu respectarea condițiilor inițiale de atribuire a contractului.

33.3 Subcontractarea de lucrări sau servicii conexe, necesare furnizării/prestării serviciului/uneia sau mai multor activități din sfera serviciului de utilități publice Operator/Operatori, se face numai în condițiile prevăzute de legislația din domeniul achizițiilor publice.

33.4. Niciun element din prezentul contract, fie expres, fie implicit, nu va conferi drepturi sau compensații conform sau in temeiul prezentului contract vreunei alte persoane, alta decât pârțile acestui contract.

33.5. Operatorul va putea subdelegare gestiunea serviciului, subroga, nova, transmite, ceda sau transfera în orice alt mod, totalitatea sau o parte din drepturile și obligațiile sale derivate din sau în legătură cu prezentul contract, fie în mod direct fie indirect, doar dacă legea în vigoare la data respectivei operații permite o astfel de subdelegare, subrogare, novație, transmitere cesiune sau transfer și doar cu acordul scris prealabil al Autoritatea Contractantului. Nerespectarea condițiilor stipulate de prezentul alineat reprezintă o încălcare gravă de către Operator a obligațiilor sale și poate constitui o clauză de reziliere a contractului conform capitolului Rezilierea contractului.

**Art.34 Limba care guvernează contractul**

34.1. Limba care guvernează contractul este limba română.

**Art.35. Comunicări**

35.1. (1) Orice comunicare între pârți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

35.2. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**Art.36. Legea aplicabilă contractului**

36.1. (1) Contractul va fi interpretat conform legilor din România.

(2) Prezentul contract intra în vigoare la data semnării si înregistrarii lui şi a fost încheiat în 4 exemplare, din care un exemplar pentru Operator şi trei exemplare pentru Autoritatea Contractantă.

 **AUTORITATEA CONTRACTANTĂ, OPERATOR,**

 **Municipiul Târgu Mureş**